Nyeste Skilderie af Kiøbenhavn, 1822-12-10
Det er noksom bekjendt, at de største og berømteste statsoeconomiske Forfattere ere enige om, at Luxus er for Staterne det samme, som Vinen for det menneskelige Legeme: et Middel til at sætte Blodet i Aarerne de c. Pengene, i et raskere Omløb, og give det Hele Liv og Munterhed. Luxus er det, som kraftigst fremlokker Guldet af sine skjulte Gjemmer, og forebygger, at det ei skal samles og blive liggende paa enkelte Puncter, til største Skade for det Almindelige. Østergaden kan, fra den Side betragtet, gielde for den meest patriotiske Gade i Kjøbenhavn, og Mode og Galanteriehandlerne for de største Patrioter i Landet. Vel hører man sjeldent, at saadanne Folks Patriotisme tilbørligen paaskjønnes og belønnes, men Mangel paa Skjønsomhed forringer ligesaalidet en Fortjenestes virkelige Værd, som Mangelen af den paaprægede Værdie en Mynts. Ledede af disse Grundsætninger have adskillige patriotisksindede Mænd besluttet at oprette i Kjøbenhavn et Selskab til Luxus's Udbredelse. Til den Ende agter man at lade indrette et Locale, der kommer til at føre Navn af den danske Apollo sahl, som den bekiendte Wiener Sahl tjener til Mønster for. J denne bliver der indrettet Loger, hvori Hovedstadens Damer kunne præsentere sig i deres fulde Pynt, og ved en konstig anbragt Belysning vil samme blive saa tydeligen at see, at ikke den mindste Diamant, eller Perle, eller Brodering, eller Fjer vil undgaae den offentlige Opmærksomhed. Tillige vil der i hver Loge findes henlagt et tilstrækkeligt Antal ganske ny opfundne Kikkerter, ved Hielp af hvilke man endnu nøjagtigere vil kunne betragte, beskue og bedømme Stadsen i alle sine Sammensætninger og Deele, lige fra Strudsfjerene, der pryde Hatten, indtil Skoens Beklædning. Med denne Apollo= eller Beskuelsessahl vil man forbinde en Tidende, som hver Gang, mod en billig Betaling, anmelder de Dragter, der have gjort meest Opsigt, og om forlanges, kunne vedkommende Damer, mod en efter Arbeidets Natur passende Godtgjørelse, blive afbildede i Kobber= eller Steentryk, saaledes som i Journal for Luxus og Moder. For at forebygge dadlende og mistydende Forklaringer og Anmærkninger skal hver Beskuelsesaften holdes Declamatorier og Concerter. Men da Hovedformaalet af Selskabet er at give Damer Leilighed til at see og sees, saa vil Bidragets Beløb rette sig efter den Plads, de ønske sig i Sahlen. Den, som vil have Sæde i den første Beskuelsesplads eller Logen No. 1, hvor der ikke allene findes argantiske Lamper for og bag, ved Siderne og oventil, men ogsaa Speile, i hvilke man kan see Doubletter og Tripletter af hver Person, betaler 50 Rbd. Sølv for hver Vinter. J de andre Loger koster en Plads fra 30 til 15 Rbd. For at forebygge al Strid og Trængsel blandt Damerne ved Jndgangen, blive Bænkene numererede, og Bidragets Betaling retter sig naturligviis efter den større og mindre Leilighed, som haves til at see og sees, og da dette, som anført, egentligen er Hovedbestemmelsen af Selskabet, saa har man anvendt meest Bekostning paa, ved amphitheatralske Jndretninger og konstige Belysningsmaader at gjøre alle qvindelige Prydelser og Yndigheder saa beskuelige som mueligt, saa at man med føje kan betragte Selskabet som en offentlig DamendEntrepreneurerne. stilling. Critiske Tider. Hvoraf kommer det, at alle Mennesker ere saa at sige fødte Critikere, Man sætte en Dragkiste, en Tinkande, en Hængelaas paa en offentlig Udstilling, og der vil neppe andre end Snedkere, Kandestøbere og Kleinsmedde vove at bedømme saadanne Gjenstande. Men man udgive et episk Digt, man lade opføre et Sørgespil, man udstille et stort historisk Malerie paa Konstacademiet, og tusinde selvkaldte Dommere ville lade deres Stemme høre, baade mundtligen og paa Prent. Jo mindre nogen af dem er istand til at kunne digte en eneste Scene af Sørgespillet, eller male den mindste Figur af Maleriet, desto dristigere og bestemtere ville de dømme og fordømme.